
Publisko iepirkumu likuma 9. panta kārtībā veiktā
(identifikācijas Nr. TNP 2024/42)

IEPIRKUMA
“Tintes un toneru kasetņu piegāde, lietotu kasetņu atjaunošana un uzpilde”

NOLIKUMS

1. SADAĻA
VISPĀRĪGĀ INFORMĀCIJA

1.1. Iepirkuma nosaukums, identifikācijas numurs, procedūras veids: Iepirkums “Tintes un toneru kasetņu piegāde, lietotu kasetņu atjaunošana un uzpilde”, identifikācijas Nr. TNP 2024/42 (turpmāk – Iepirkums), tiek veikts saskaņā ar Publisko iepirkumu likuma (turpmāk – PIL) 9. panta nosacījumiem. 
1.2. Pasūtītājs:
1.2.1. Pasūtītāja nosaukums: Talsu novada pašvaldība (turpmāk – Pasūtītājs).
1.2.2. Reģistrācijas numurs: 90009113532.
1.2.3. Juridiskā adrese: Kareivju iela 7, Talsi, Talsu novads, LV-3201.
1.2.4. Banka, konta numurs un kods: AS “SEB banka”, LV49UNLA0028700130033, UNLALV2X.
1.3. Iepirkumu organizē: Talsu novada pašvaldības Iepirkumu komisija (turpmāk – Komisija). 
1.4. Kontaktpersonas iepirkuma procedūras jautājumos: 
1.4.1. Komisijas priekšsēdētājs Daniels Pētersons, e-pasts: iepirkumi@talsi.lv. 
1.4.2. Iepirkumu nodaļas iepirkumu speciāliste Alise Līva Mažeika, tālrunis: 26355312, e-pasts: iepirkumi@talsi.lv.   
1.5. Informācijas apmaiņa:
1.5.1. Jebkura papildu informācija, kas tiks sniegta saistībā ar šo Iepirkumu, tiks publicēta Pasūtīja pircēja profilā Elektronisko iepirkumu sistēmā (turpmāk – EIS) https://www.eis.gov.lv/EKEIS/Supplier/Organizer/1144. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.
1.5.2. Ja piegādātājs ir laikus pieprasījis papildu informāciju par Iepirkuma dokumentos iekļautajām prasībām, Komisija to sniedz trīs darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
1.5.3. Par jautājuma saņemšanas dienu tiek uzskatīts saņemšanas datums līdz Pasūtītāja darba dienas beigām, kas pirmdienās, trešdienās un ceturtdienās ir no pulksten 08.00 līdz 17.00, otrdienās – no pulksten 08.00 līdz 18.00, piektdienās – no pulksten 08.00 līdz 16.00. Pēc darba laika iesniegtais jautājums tiek uzskatīts par saņemtu nākošajā darba dienā.
1.5.4. Ja piegādātājs papildu informāciju ir pieprasījis, izmantojot EIS, Komisija papildu informāciju piegādātājam sniedz, ievietojot šo informāciju EIS, pie Iepirkuma procedūras dokumentiem, norādot arī uzdoto jautājumu, kā arī, izmantojot EIS pieejamos rīkus, nosūta piegādātājam.
1.5.5. Ja piegādātājs papildu informāciju pieprasījis, nosūtot papildu informācijas pieprasījumu uz Iepirkuma dokumentos norādīto e-pastu, nosūtot pa pastu, vai iesniedzot personīgi, Komisija papildu informāciju piegādātājam sniedz, to nosūtot piegādātājam uz tā norādīto e-pasta adresi, vienlaikus ievietojot šo informāciju EIS, pie Iepirkuma dokumentiem, norādot arī uzdoto jautājumu.
1.6. Iepirkuma procedūras dokumenti:
1.6.1. Nolikumam ar pielikumiem ir nodrošināta tieša un brīva elektroniskā pieeja Pasūtītāja pircēja profilā EIS  https://www.eis.gov.lv/EKEIS/Supplier/Organizer/1144.
1.6.2. Lejupielādējot Iepirkuma procedūras dokumentus, pretendents uzņemas atbildību sekot līdzi Komisijas sniegtajai papildu informācijai, kas tiek publicēta EIS e-konkursu apakšsistēmā.
1.6.3. EIS reģistrēta ieinteresētā persona var reģistrēties kā nolikuma saņēmējs, skatīt: https://www.eis.gov.lv/EIS/Publications/PublicationView.aspx?PublicationId=883.
1.7. Prasības piedāvājuma iesniegšanai un noformēšanai:
1.7.1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
1.7.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e‑konkursu apakšsistēmā šā Iepirkuma sadaļā ievietotās formas;
1.7.1.2. elektroniski aizpildāmos dokumentus elektroniski sagatavojot ārpus EIS e‑konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.7.1.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
1.7.2. Piedāvājumā jāiekļauj nolikuma 3. sadaļā noteiktie dokumenti.
1.7.3. Sagatavojot piedāvājumu, pretendents ievēro, ka:
1.7.3.1. Piedāvājuma dokumenti jāaizpilda elektroniskā dokumentā ar Microsoft Office rīkiem lasāmā formātā;
1.7.3.2. Dokumentus paraksta pretendenta paraksttiesīga amatpersona vai pilnvarota persona. Ja dokumentus paraksta pilnvarotā persona, piedāvājumam pievieno attiecīgās pilnvaras atvasinājumu, ko pievieno pretendenta atlases dokumentiem;
1.7.3.3. Dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu.
1.7.4. Pretendents drīkst iesniegt tikai vienu piedāvājuma variantu. Ja pretendents iesniegs vairākus piedāvājuma variantus, tie visi tiks atzīti par nederīgiem.
1.7.5. Pretendentam jāiesniedz dokumenti, kas aizpildīti atbilstoši nolikumam klāt pievienoto veidlapu formai.
1.7.6. Pretendentam piedāvājums jāiesniedz latviešu valodā. Ja piedāvājumā iekļaujamā informācija ir citā valodā, pretendents pievieno tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā.
1.7.7. Pretendents ir tiesīgs visu piedāvājumā iesniegto dokumentu atvasinājumu un tulkojumu pareizību apliecināt ar vienu apliecinājumu. Ja Komisijai radīsies šaubas par iesniegtā dokumenta atvasinājuma autentiskumu, tā pieprasīs, lai pretendents uzrāda dokumenta oriģinālu vai iesniedz dokumenta atvasinājumu (Dokuments iesniedzams e‑konkursu apakšsistēmas sadaļā “Citas prasības”).
1.7.8. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.
1.7.9. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
1.7.10. Tiek uzskatīts, ka pretendenti, iesniedzot savus piedāvājumus, apliecina, ka ir iepazinušies un piekrīt nolikuma un tā pielikumu, tajā skaitā Iepirkuma līguma projekta, nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām.
1.7.11. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus.
1.7.12. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
1.7.13. Ja pretendents piedāvājuma datu aizsardzībai izmantojis piedāvājuma šifrēšanu, pretendentam, ne vēlāk ka 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz derīga elektroniskā atslēga ar paroli šifrētā dokumenta atvēršanai.
1.7.14. Pamatojoties uz PIL 9. panta astoņpadsmito daļu, Pasūtītājs nodrošina Iepirkuma līguma vai to grozījumu ievietošanu savā pircēja profilā EIS saskaņā ar PIL 60. panta desmito daļu.
1.7.15. Piegādātāju apvienība, attiecībā uz kuru pieņemts lēmums slēgt līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams Iepirkuma līguma noteikumu sekmīgai izpildei.
1.8. Piedāvājumu iesniegšanas un atvēršanas vieta, datums, laiks, kārtība:
1.8.1. Piedāvājumi jāiesniedz EIS e-konkursu apakšsistēmā. Piedāvājumu atvēršana paredzēta EIS e konkursu apakšsistēmā ne ātrāk kā četras stundas pēc piedāvājumu iesniegšanas termiņa beigām Talsu novada pašvaldības administratīvajā ēkā Kareivju ielā 7, Talsos, Talsu novadā. Piedāvājumu iesniegšanas un atvēršanas termiņu skatīt EIS e-konkursu apakšsistēmā Talsu novada pašvaldības pircēja profilā un Iepirkumu uzraudzības biroja mājaslapā – paziņojumā par līgumu. 
1.8.2. Ārpus EIS e-konkursu apakšsistēmas iesniegtie piedāvājumi tiks atgriezti iesniedzējiem.
1.8.3. Iesniegto piedāvājumu atvēršanas procesam var sekot līdzi tiešsaistes režīmā EIS e konkursu apakšsistēmā. 
1.8.4. Piedāvājumu atvēršanas sanāksme ir atklāta. Piedāvājumu atvēršanas sanāksmē tiešsaistes režīmā EIS e-konkursu apakšsistēmā var piedalīties visas ieinteresētās personas.
1.8.5. Piedāvājumu atvēršana notiek izmantojot EIS mājaslapā pieejamos rīkus piedāvājumu elektroniskai saņemšanai;
1.8.6. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai;
1.8.7. Pasūtītājs publicē pretendentu iesniegto finanšu piedāvājumu apkopojumu EIS e‑konkursu apakšsistēmā pēc piedāvājumu atvēršanas līdz attiecīgās darba dienas beigām.

2. SADAĻA
INFORMĀCIJA PAR IEPIRKUMA PRIEKŠMETU
2.1. Iepirkuma priekšmeta apraksts: Tintes un toneru kasetņu piegāde, lietotu kasetņu atjaunošana un uzpilde saskaņā ar tehnisko specifikāciju (2. pielikums) un tehnisko un izvērstu finanšu piedāvājumu (3. pielikums). 
2.2. CPV kodi: 
2.2.1. 30000000-9 (Biroja un skaitļošanas tehnika, aprīkojums un piederumi, izņemot mēbeles un programmatūru);
2.2.2. 50310000-1 (Biroja tehnikas tehniskā apkope un remonts).
2.3. Paredzamā līgumcena: netiek publiskota.
2.4. Nodrošinājumi:
2.4.1. Piedāvājuma nodrošinājums: netiek paredzēts.
2.4.2. Līguma izpildes nodrošinājums: netiek paredzēts.
2.4.3. Garantijas laika nodrošinājums: netiek paredzēts.
2.5. Līguma izpildes laiks, vieta:
2.5.1. Līguma izpildes laiks: 12 (divpadsmit) mēneši no līguma noslēgšanas brīža. Līgums tiks noslēgts par šim mērķim piešķirto finansējuma apmēru, kas ir 20 000,00 EUR.
2.5.2. Līguma izpildes vieta: Talsu novada pašvaldība, Kareivju iela 7, Talsi, Talsu novads, LV 3201.
3. SADAĻA 
PRASĪBAS PRETENDENTIEM UN IESNIEDZAMIE DOKUMENTI
	Prasība:
	Iesniedzamais dokuments:

	3.1. Pretendenta pieteikums dalībai Iepirkumā, kas apliecina pretendenta apņemšanos veikt piegādi atbilstoši nolikuma un tā pielikumu prasībām, kā arī apliecinājumu par neatkarīgi izstrādātu piedāvājumu.
	Pieteikumu sagatavo atbilstoši nolikumam pievienotajai formai (1. pielikums). Pieteikums jāparaksta pretendenta pārstāvim ar pārstāvības tiesībām vai tā pilnvarotai personai.

	3.2. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. Uz katru apvienības dalībnieku attiecas nolikuma 3.3. punkts un 3.4. punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē.
	Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.

	3.3. Pretendentu, kuram būtu piešķiramas līguma slēgšanas tiesības, izslēdz no dalības Iepirkumā PIL 9. panta astotajā daļā noteiktajos gadījumos, kā arī tad, ja uz to ir attiecināmi Starptautisko un Latvijas Republikas nacionālo sankciju likuma (turpmāk – Sankciju likums) 11.1 panta pirmajā daļā noteiktie izslēgšanas gadījumi.
	Par PIL 9. panta astotajā daļā noteiktajiem gadījumiem Komisija veic pretendenta, kuram būtu piešķiramas līguma slēgšanas tiesības, atbilstības pārbaudi PIL 9. panta devītajā daļā noteiktajā kārtībā.
Par Sankciju likuma 11.1 panta pirmajā daļā minētajiem izslēgšanas gadījumiem Komisija veiks pārbaudi Ārlietu ministrijas tīmekļvietnē pieejamās datubāzēs vai Lursoft datu bāzes tīmekļvietnē https://sankcijas.lursoft.lv/site/index,  kurā iekļauti sankciju sarakstos iekļautie subjekti.

	3.4. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt Iepirkuma priekšmeta aprakstā minēto piegādi un pakalpojumu.
	a) Komisija pārliecinās par pretendenta reģistrācijas faktu pēc Uzņēmumu reģistra datiem, kas pieejami EIS (https://www.eis.gov.lv/).
b) Ārvalstī reģistrētam pretendentam, kas nav reģistrēts Uzņēmumu reģistrā, reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu).

	3.5.  Pretendentam iepriekšējo 3 (trīs) gadu laikā (2021., 2022., 2023. un 2024. gadā līdz piedāvājuma iesniegšanas brīdim) ir pieredze  vismaz 1 (viena) līguma izpildē, kura ietvaros ir piegādātas tintes un toneru kasetnes, veikta lietotu kasetņu atjaunošana un uzpilde. Līguma izpildes summa ir bijusi vismaz 10 000,00 (desmit tūkstoši euro, 00 centi) EUR bez PVN. 
	a) Iepirkuma nolikuma 3.5. punktā noteiktajām prasībām atbilstošās pretendenta pieredzes saraksts (5. pielikums).
b) Pievienot vismaz 1 (vienu) pozitīvu  atsauksmi vai izziņu par nolikuma 3.5. punktā prasīto pieredzi, kurā jāietver informācija par veikto piegādi un sniegto pakalpojumu. Ja pretendents objektīvu iemeslu dēļ nevar iesniegt prasīto atsauksmi vai izziņu no pasūtītāja, jāiesniedz cits dokuments, kas apliecina pretendenta pieredzes atbilstību nolikuma prasībām.

	3.6.  Pretendents var balstīties uz citu personu tehniskajām iespējām, ja tas ir nepieciešams konkrētā Iepirkuma līguma izpildei, neatkarīgi no savstarpējo attiecību tiesiskā rakstura. 
Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks piegādi, kuru izpildei attiecīgās spējas ir nepieciešamas.
	Pretendents pierāda Komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā, norādot, kādi resursi pretendenta rīcībā tiks nodoti.

	3.7. Pretendents līguma izpildei var piesaistīt apakšuzņēmējus.
	a) Pretendentam jāiesniedz piesaistīto apakšuzņēmēju un to apakšuzņēmēju saraksts (6. pielikums), kuru veicamā pakalpojuma vai piegādes daļas vērtība ir 10 000 euro vai lielāka, norādot katram apakšuzņēmējam nododamo līguma daļu.
b) Jāiesniedz ārvalstī reģistrēta apakšuzņēmēja, kuru veicamo pakalpojumu vai piegādes daļas vērtība ir 10 000 euro vai lielāka, reģistrācijas faktu apliecinošs dokuments vai tā atvasinājums, kas apliecina, ka apakšuzņēmējs ir reģistrēts atbilstoši tās valsts normatīvo aktu prasībām (ja šāds dokuments attiecīgajā valstī tiek izsniegts) vai jānorāda atsauce uz publiski pieejamu resursu, no kura var pārliecināties par reģistrācijas faktu.
c) Par katru apakšuzņēmēju, kuru veicamā pakalpojuma vai piegādes daļas vērtība ir 10 000 euro vai lielāka, piedāvājumam jāpievieno vienošanos ar katru apakšuzņēmēju par konkrētu pakalpojumu vai piegādes izpildi, vai arī apakšuzņēmēja apliecinājums par tā gatavību veikt tam izpildei nododamo līguma daļu (7. pielikums). 

	Tehniskais piedāvājums

	3.8. Pretendents ir iesniedzis tehnisko piedāvājumu.
	Pretendents iesniedz:
a) aizpildītu Tehnisko un izvērstu finanšu piedāvājumu (3. pielikums), norādot piedāvāto tintes un toneru kasetņu tehniskos parametrus vai kodu;
b) dokumenta oriģinālu vai tā atvasinājumu, kas apliecina, ka pretendentam ir kalibrēšanas sertifikāts par neautomātiskajiem elektriskajiem svariem dozatoriem vai līdzvērtīgs dokuments par kalibrētu tonera uzpildes iekārtu izmantošanu.

	Finanšu piedāvājums

	3.9. Pretendents ir iesniedzis finanšu piedāvājumu.
	Aizpildīts tehniskais un izvērsts finanšu piedāvājums, kas sagatavots saskaņā ar nolikuma 3. pielikumu un finanšu piedāvājumu, kas sagatavots saskaņā ar nolikuma 4. pielikumu.
Ievērībai:
Pretendenta Finanšu piedāvājumā norādītajā cenā jāiekļauj visas ar Iepirkuma nolikuma Tehniskās specifikācijas un tehniskā piedāvājuma prasību izpildi saistītās izmaksas, nodokļi, kā arī visas ar to netieši saistītās izmaksas. Pretendentam Finanšu piedāvājumā cenas un summas jānorāda euro bez pievienotās vērtības nodokļa, atsevišķi norādot pievienotās vērtības nodokli un kopējo summu, ieskaitot pievienotās vērtības nodokli. Pretendentam Finanšu piedāvājumā cenu izmaksu pozīcijas jānorāda ar precizitāti divi cipari aiz komata.

	Citas prasības

	3.10.  Citi dokumenti.
	Pretendents iesniedz citus ar piedāvājumu saistītus dokumentus, lai apliecinātu atbilstību nolikumā noteiktajām prasībām.


[bookmark: _Hlk92309103]
4. SADAĻA
PIEDĀVĀJUMU VĒRTĒŠANA
4.1. Piedāvājumu vērtēšanas pamatnoteikumi:
4.1.1. Komisija slēgtās sēdēs atlasa pretendentus saskaņā ar izvirzītajām kvalifikācijas prasībām, pārbauda piedāvājumu atbilstību Iepirkuma nolikumā noteiktajām prasībām un izvēlas pretendenta piedāvājumu saskaņā ar izvēles kritērijiem.
4.1.2. Izziņas un citus dokumentus, kurus PIL noteiktajos gadījumos, izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti, ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
4.2. Piedāvājumu noformējumu pārbaude:
4.2.1. Komisija novērtē katra piedāvājuma atbilstību 1.7. punktā noteiktajām prasībām. 
4.2.2. Ja piedāvājums neatbilst kādai no piedāvājumu noformējuma prasībām, komisija pieņem lēmumu par piedāvājuma tālāku izskatīšanu vai noraidīšanu, ņemot vērā samērīguma principu un nenoraidot piedāvājumu formālu trūkumu dēļ, kas neietekmē iespēju piedāvājumu izvērtēt pēc būtības un nerada vienlīdzīgas attieksmes pret pretendentiem pārkāpumu.
4.2.3. Piedāvājums tiek noraidīts, ja pretendents neatbilst nolikumā norādītajām kvalifikācijas prasībām, nav iesniedzis kādu no prasītajiem dokumentiem, sniedzis nepatiesas ziņas par sevi, nav noformējis piedāvājumu atbilstoši nolikumam.
4.3. Pretendenta atlase un kvalifikācijas pārbaude:
4.3.1. Komisija novērtē katra pretendenta atbilstību nolikumā noteiktajām pretendentu atlases un kvalifikācijas prasībām.
4.3.2. Ja Pasūtītājs konstatē, ka piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, tas pieprasa, lai pretendents vai kompetenta institūcija izskaidro vai papildina minēto informāciju vai dokumentu, vai iesniedz trūkstošo dokumentu, nodrošinot vienlīdzīgu attieksmi pret visiem kandidātiem un pretendentiem. Termiņu nepieciešamās informācijas vai dokumenta iesniegšanai Komisija nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
4.3.3. Ja Pasūtītājs saskaņā ar PIL 41. panta sesto daļu ir pieprasījis izskaidrot vai papildināt piedāvājumā ietverto vai pretendenta iesniegto informāciju, bet pretendents to nav izdarījis atbilstoši Pasūtītāja noteiktajām prasībām, Pasūtītājs piedāvājumu vērtē pēc tā rīcībā esošās informācijas.
4.4. Tehniskā piedāvājuma atbilstības pārbaude:
4.4.1. Pēc pretendenta atlases un kvalifikācijas pārbaudes, Komisija veic tehniskā piedāvājuma atbilstības pārbaudi.
4.4.2. Piedāvājumu vērtēšanas gaitā Komisija ir tiesīga pieprasīt, lai tiek izskaidrota tehniskajā piedāvājumā iekļautā informācija. Pieņemot lēmumu par šāda piedāvājuma noraidīšanu, Komisija vērtē neatbilstības samērīgumu.
4.4.3. Komisija izslēdz pretendentu no turpmākās dalības Iepirkumā, ja pretendents ar tehnisko piedāvājumu un sniegtajām atbildēm uz Komisijas jautājumiem nepierāda savu spēju veikt piegādi saskaņā ar  nolikumā norādītajām tehniskajām prasībām.
4.4.4. Pretendents, kura piedāvājums nav sagatavots atbilstoši Tehniskā piedāvājuma sagatavošanas prasībām, tiek izslēgts no turpmākas dalības Iepirkumā.
4.5. Finanšu piedāvājuma pārbaude:
4.5.1. Pēc Tehniskā piedāvājuma atbilstības pārbaudes, Komisija vērtē finanšu piedāvājuma atbilstību, vai finanšu piedāvājums sagatavots atbilstoši nolikuma prasībām. Komisija pārbauda, vai finanšu piedāvājumā nav aritmētisko vai pārrakstīšanās kļūdu, vai nav saņemts nepamatoti lēts piedāvājums, kā arī izvērtē un salīdzina piedāvātās līgumcenas.
4.5.2. Pretendents, kura piedāvājums nav sagatavots atbilstoši Finanšu piedāvājumam noteiktajām prasībām, tiek izslēgts no turpmākas dalības Iepirkumā. Pieņemot lēmumu par šāda piedāvājuma noraidīšanu, Komisija vērtē neatbilstības samērīgumu.
4.5.3. Komisija veic aritmētisko kļūdu pārbaudi pretendenta piedāvājumā. Konstatējot aritmētiskās kļūdas, Komisija rīkojas saskaņā ar PIL 41. panta devīto daļu.
4.5.4. Piedāvājumu vērtēšanas gaitā Komisija ir tiesīga pieprasīt, lai tiek izskaidrota finanšu piedāvājumā iekļautā informācija.
4.5.5. Ja Komisijai pretendenta iesniegtais piedāvājuma šķiet nepamatoti lēts, Komisija rīkojas saskaņā ar PIL 53. pantu.

5. SADAĻA
PIEDĀVĀJUMU IZVĒLES KRITĒRIJS UN LĒMUMA PIEŅEMŠANA
5.1. [bookmark: _Hlk81492245]Pēc pretendentu atlases, tehnisko un finanšu piedāvājumu pārbaudes Komisija vērtē prasībām atbilstošos piedāvājumus pēc saimnieciski visizdevīgākā piedāvājuma noteikšanas kritērijiem.
5.2. Saimnieciski izdevīgāko piedāvājumu, kur vienīgais vērtēšanas kritērijs ir zemākā cena, jo piegāde jāveic saskaņā ar tehnisko specifikāciju un tehnisko piedāvājumu, kura ir detalizēta un citiem saimnieciski izdevīgākā piedāvājuma kritērijiem nav būtiskas nozīmes piedāvājuma izvēlē.
5.3. Gadījumā, ja arī pēc 5.2. punktā noteiktā izvēles kritērija joprojām vismaz divu piedāvājumu novērtējums ir vienāds, tiek veikta atklāta izloze par iepirkuma līguma slēgšanas tiesību piešķiršanu, ievērojot šādu izlozes kārtību:
5.3.1. uz izlozi tiek aicināti pretendenti, kuru piedāvājums pēc 5.2. punkta izvērtēšanas joprojām ir vienāds;
5.3.2. ja pretendents neierodas uz izlozi, tā norit bez pretendenta klātbūtnes;
5.3.3. izlozi uzsāk tas pretendents (vai viņa vietā – Komisija, ja pretendents nav ieradies), kurš piedāvājumu iesniedzis pirmais;
5.3.4. atklātā izlozē piedalās Komisijas locekļi un jebkurš interesents;
5.3.5. izlozes gaitu protokolē;
5.3.6. iepirkuma līguma slēgšanas tiesības piešķir pretendentam, kurš izlozējis aizvērtu aploksni, kurā iekļauta norāde par līguma slēgšanas tiesību piešķiršanu.

6. SADAĻA
PIEDĀVĀJUMA NORAIDĪŠANA
6.1. Piedāvājums tiek noraidīts, ja pretendents neatbilst nolikumā norādītajām kvalifikācijas prasībām, nav iesniedzis kādu no prasītajiem dokumentiem, sniedzis nepatiesas ziņas par sevi, nav noformējis piedāvājumu atbilstoši nolikumam.
6.2. Piedāvājums tiek noraidīts, ja Iepirkuma procedūras dokumentu sagatavotājs (Pasūtītāja amatpersona vai darbinieks), Komisijas loceklis, Komisijas sekretārs un eksperti ir saistīts ar pretendentu PIL 25. panta pirmās vai otrās daļas izpratnē vai ir ieinteresēts kāda pretendenta izvēlē, un Pasūtītājam nav iespējams novērst šo situāciju ar mazāk pretendentu ierobežojošiem pasākumiem.

7. SADAĻA
IEPIRKUMA REZULTĀTU PAZIŅOŠANA
7.1. Komisija, ievērojot PIL 9. panta trīspadsmitajā un četrpadsmitajā daļā noteikto, 3 (trīs) darbdienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz iepirkuma līguma slēgšanu. 
7.2. Komisija informāciju par rezultātiem nosūta pa pastu vai elektroniski, izmantojot, drošu elektronisko parakstu, vai, pievienojot elektroniskajam pastam skenētu dokumentu, vai nodod personīgi.

8. SADAĻA
IEPIRKUMA KOMISIJAS TIESĪBAS UN PIENĀKUMI
8.1. Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzināšanai, kā arī lūgt, lai pretendents vai kompetenta persona papildina vai izskaidro dokumentus, kas iesniegti Komisijai.
8.2. Noraidīt piedāvājumu, ja tas nav noformēts atbilstoši nolikumam, Komisija var lemt par piedāvājuma tālāku neizskatīšanu.
8.3. Labot aritmētiskās kļūdas pretendenta finanšu piedāvājumā, informējot par to pretendentu.
8.4. Pieaicināt ekspertu piedāvājuma noformējuma pārbaudē, pretendentu atlasē, piedāvājumu atbilstības pārbaudē un izvērtēšanā.
8.5. Pieprasīt, lai pretendents rakstiski precizē informāciju par savu piedāvājumu, kā arī uzrāda iesniegto dokumentu atvasinājumu oriģinālus, ja tas nepieciešams piedāvājuma izvērtēšanai.
8.6. Lemt par pretendenta atbilstību nolikumā norādītajām prasībām.
8.7. Lemt par piedāvājuma atbilstību darba apjomiem un tehniskajai dokumentācijai.
8.8. No piedāvājumiem, kas atbilst visām prasībām, izvēlēties piedāvājumu ar viszemāko cenu.
8.9. Piedāvājumu atvēršanu, pretendentu atlasi, tehnisko piedāvājumu atbilstības pārbaudi un piedāvājumu vērtēšanu veikt slēgtā sēdē.
8.10. Pasūtītājs slēgs Iepirkuma līgumu ar izraudzīto pretendentu, pamatojoties uz pretendenta iesniegto piedāvājumu.
8.11. Nodrošināt Iepirkuma norisi un dokumentēšanu.
8.12. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
8.13. Pēc ieinteresēto personu pieprasījuma normatīvajos aktos noteiktajā kārtībā sniegt informāciju par nolikumu.
8.14. Vērtēt pretendentus un to iesniegtos piedāvājumus saskaņā ar PIL, citiem normatīviem aktiem un šo nolikumu, izvēlēties piedāvājumu vai pieņemt lēmumu par Iepirkuma izbeigšanu, neizvēloties nevienu piedāvājumu.

9. SADAĻA
PRETENDENTA TIESĪBAS UN PIENĀKUMI
9.1. Apvienoties grupā ar citiem pretendentiem un iesniegt vienu kopēju piedāvājumu.
9.2. Pirms piedāvājuma iesniegšanas termiņa beigām grozīt vai atsaukt iesniegto piedāvājumu.
9.3. Sagatavot piedāvājumu atbilstoši nolikuma prasībām.
9.4. Sniegt patiesu informāciju par savu kvalifikāciju un piedāvājumu.
9.5. Sniegt atbildes uz Komisijas pieprasījumiem par papildu informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai.
9.6. Segt visas izmaksas, kas saistītas ar piedāvājumu sagatavošanu un iesniegšanu.
9.7. Negrozīt savu piedāvājumu pēc piedāvājumu iesniegšanas termiņa beigām.
9.8. Pretendentam ir pienākums rakstveidā, Komisijas noteiktajā termiņā sniegt papildu informāciju vai skaidrojumu par piedāvājumu, ja Komisija to pieprasa.
9.9. Pretendents, kas iesniedzis piedāvājumu Iepirkumā un uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvajā rajona tiesā Administratīvā procesa likumā noteiktajā kārtībā.

10. SADAĻA
IEPIRKUMA LĪGUMS
10.1. Par Iepirkuma priekšmetu Pasūtītājs ar izraudzīto pretendentu, kura piedāvājums atzīts par piedāvājumu ar zemāko cenu, slēgs Iepirkuma līgumu, pamatojoties uz pretendenta piedāvājumu. Pasūtītājam ir tiesības neslēgt Iepirkuma līgumu, ja nolikuma prasībām atbilstošā lētākā piedāvājuma summa pārsniedz Pasūtītāja finanšu iespējas.
10.2. Ja pretendents, kuram piešķirtas līguma slēgšanas tiesības, atteiksies slēgt Iepirkuma līgumu ar Pasūtītāju 10 (desmit) darba dienu laikā, Pasūtītājs būs tiesīgs pieņemt lēmumu Iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski izdevīgāko piedāvājumu, kur vienīgais piedāvājuma vērtēšanas kritērijs ir cena, vai arī pārtraukt Iepirkumu, neizvēloties nevienu piedāvājumu. Ja pieņemts lēmums Iepirkuma līguma slēgšanas tiesības piešķirt nākamajam pretendentam, kura piedāvājums atzīts par saimnieciski visizdevīgāko, bet tas atsakās slēgt Iepirkuma līgumu, Komisija pieņem lēmumu pārtraukt Iepirkumu, neizvēloties nevienu piedāvājumu.

11. SADAĻA
CITI NOTEIKUMI
11.1. Piedalīšanās Iepirkumā ir pretendenta brīvas gribas izpausme. Iesniedzot savu piedāvājumu dalībai Iepirkumā, pretendents visā pilnībā pieņem un ir gatavs pildīt visas nolikumā ietvertās prasības un noteikumus.
11.2. Par nolikuma neatņemamām sastāvdaļām tiek uzskatīti arī visi nolikuma papildinājumi, labojumi, precizējumi un sniegtā papildinformācija.
11.3. Pasūtītājs var pieņemt lēmumu par Iepirkuma izbeigšanu, neizvēloties nevienu piedāvājumu, ja iesniegtie piedāvājumi neatbilst nolikumā noteiktajām prasībām, kā arī citos gadījumos, kas minēti PIL.
11.4. Pasūtītājs pretendentu piedāvājumos iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz Iepirkumu procesa nodrošināšanu, veikšanai. Personas dati tiks glabāti normatīvajos aktos noteikto laika periodu.

12. SADAĻA
PIELIKUMI
Nolikumam pievienoti 8 (astoņi) pielikumi, kuri ir tā neatņemama sastāvdaļa:
	1. pielikums
	Pretendenta pieteikums 

	2. pielikums
	Tehniskā specifikācija

	3. pielikums
	Tehniskais un izvērsts finanšu piedāvājums

	4. pielikums
	Finanšu piedāvājums

	5. pielikums
	Pretendenta pieredzes saraksts

	6. pielikums
	Apakšuzņēmēju un to apakšuzņēmēju saraksts

	7. pielikums
	Apakšuzņēmēja apliecinājums

	8. pielikums
	Līguma projekts


1.pielikums
Iepirkuma “Tintes un toneru kasetņu piegāde,
 lietotu kasetņu atjaunošana un uzpilde”, nolikumam

PRETENDENTA PIETEIKUMS 

__________________ (vieta),                                          	        2024. gada ___.__________. 

Iepazinušies ar iepirkuma “Tintes un toneru kasetņu piegāde, lietotu kasetņu atjaunošana un uzpilde”, identifikācijas Nr. TNP 2024/42, dokumentāciju, mēs, apakšā parakstījušies, piesakāmies piedalīties iepirkumā, iesniedzam piedāvājumu iepirkumam un piedāvājam veikt piegādi un sniegt pakalpojumu saskaņā ar iepirkuma noteiktajām prasībām:
1. Apliecinām, ka esam iepazinušies ar visiem iepirkuma dokumentiem, iepirkuma noteikumi ir skaidri un saprotami, un garantējam nolikuma prasību izpildi.
2. Apliecinām, ka esam iepazinušies ar iepirkuma apjomu un izpētījuši apstākļus, kas varētu ietekmēt šīs piegādes izpildi un pakalpojuma sniegšanu un samaksas noteikšanu par piegādes veikšanu un pakalpojuma sniegšanu, tajā skaitā, transporta iespējas, objektu vietas atrašanos, tiesību normas, darbaspēka izmantošanas nosacījumus, kā arī iespējas izmantot citus pakalpojumus, un ņēmām tos vērā, nosakot Līgumā minēto samaksu par piegādes veikšanu – līgumcenu. Līgumcenu un piegādes veikšanas termiņus nevar ietekmēt iepriekš minētie darba izpildes apstākļi. 
3. Apliecinām, ka visa mūsu piedāvājumā sniegtā informācija ir patiesa un nepastāv nekādi šķēršļi mūsu dalībai šajā Iepirkumā.
4. Atzīstam sava pieteikuma un piedāvājuma spēkā esamību līdz iepirkuma līguma noslēgšanas brīdim.
5. Esam iepazinušies ar Tehnisko specifikāciju, kā arī pilnībā uzņemamies atbildību par iesniegto piedāvājumu.
6. Netiek sniegta nepatiesa informācija savas kvalifikācijas novērtēšanai.
7. Visi iesniegtie dokumentu atvasinājumi atbilst oriģinālam, sniegtā informācija un dati ir patiesi.
8. Informējam, ka esam iesnieguši piedāvājumu neatkarīgi no konkurentiem un bez konsultācijām, līgumiem vai vienošanām. Mums ne ar vienu konkurentu nav bijusi saziņa attiecībā uz:
8.1. cenām;
8.2. cenas aprēķināšanas metodēm, faktoriem (apstākļiem) vai formulām;
8.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu);
8.4. tādu piedāvājuma iesniegšanu, kas neatbilst iepirkuma prasībām;
8.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai piegādi, uz ko attiecas šis iepirkums.
9. Apliecinām, ka neesam apzināti, tieši vai netieši atklājuši un neatklāsim piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas.
10. Apzināmies, ka Konkurences likumā noteikta atbildība par aizliegtām vienošanām, paredzot naudas sodu līdz 10 % apmēram no pārkāpēja pēdējā finanšu gada neto apgrozījuma un pretendentam var tikt piemērota izslēgšana no dalības iepirkuma procedūrā.

Informējam, ka mūsu uzņēmums atbilst šādam uzņēmuma statusam:
	☐	Mazais uzņēmums (nodarbinātas mazāk nekā 50 personas un gada apgrozījums un/vai gada bilance kopā nepārsniedz 10 miljonus euro)

	☐	Vidējais uzņēmums (nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro).



	Pretendents:
	

	Reģistrācijas Nr./ personas kods: 
	

	Juridiskā adrese:
	

	Oficiālā e-pasta adrese:
	

	Kontaktpersona:
	

	Kontaktpersonas tālrunis, e‑pasts:
	

	Bankas nosaukums, filiāle:
	

	Bankas kods:
	

	Norēķinu konts:
	

	Vārds, uzvārds, amats:
(pretendenta pārstāvja vai pilnvarotās personas)
	

	Paraksts:
	

	Datums:
	


Ja Pieteikumu paraksta Pretendenta pilnvarota persona, klāt obligāti jāpievieno pilnvara.
[bookmark: _Hlk130279943]

[bookmark: _Hlk133328866]2. pielikums
Iepirkuma “Tintes un toneru kasetņu piegāde,
 lietotu kasetņu atjaunošana un uzpilde”, nolikumam

TEHNISKĀ SPECIFIKĀCIJA

1. Izpildītājs garantē piegādāto oriģinālo un/vai atjaunoto/uzpildīto kasetņu derīguma termiņu un garantijas laiku ne mazāku par 12 (divpadsmit) mēnešiem no preces piegādes dienas.
1. Izpildītājam jānorāda jaunu oriģinālu iekārtu ražotāju toneru un tintes kasešu cenas un arī tādi jāpiegādā.
1. Nepiedāvāt neoriģinālus un pārpildītus tonerus. Piegādājot oriģinālo ražotāja toneri, tam jābūt marķētam ar ražotāja ūdenszīmes uzlīmes marķējumu.
1. Izpildītājam jaunie toneri jāpiegādā tādi, kas pēc tam ir uzpildāmi. Uzpilde ietver arī mikroshēmas nomaiņu tonera kasetēm, kurām tas nepieciešams. Atjaunošana ietver uzpildi, kopā ar nepieciešamo detaļu maiņu. Uzpildītajam/atjaunotajam tonerim jānodrošina kvalitatīvas izdrukas un jānodrošina tik lappušu izdruku, kā norādījis oriģinālais toneru (iekārtu) ražotājs.
1. Jauni, oriģinālie izejmateriāli jāpiegādā atbilstošā (ražotāja) iepakojumā, kuru ērti novietot noliktavā. Precei ir jābūt pārskatāmiem marķējumiem, neizņemot preci no iepakojuma. 
1. Drukas iekārtu toneru un tintes kasešu piegādi, uzpildi un nomaiņu Talsu novada pašvaldībā Izpildītājam jānodrošina divas reizes nedēļā un ne vēlāk kā 3 (trīs) darba dienu laikā no pasūtījuma izdarīšanas brīža. Izejmateriāli jāpiegādā Pasūtītājam nevainojamā kvalitātē.
1. Izpildītājs garantē un nodrošina, ka kasetņu atjaunošanas/uzpildīšanas procesā tiek izmantotas sertificētas iekārtas, kasetnes tiek uzpildītas ar sertificētu toneri, kā arī atjaunoto/uzpildīto toneru kasešu transportēšanu no mitruma un triecieniem aizsargājošā iepakojumā, marķējot kasetes ar identifikācijas numuriem, lai būtu iespējams pārskatīt tās vēsturi, redzot tās uzpildes biežumu, skaitu un mainītās detaļas.
1. Izpildītājs apņemas nepiegādāt izejmateriālus ar beigušos derīguma termiņu.
1. Izpildītājs apņemas nepiegādāt izejmateriālus, kuru iepakojums ir bojāts, atplēsts vai kā citādi sabojāts.
1. Izpildītājs garantē ne vēlāk kā 3 (trīs) darba dienu laikā apmainīt nekvalitatīvās Preces pret kvalitatīvām, ja Pasūtītājs konstatē kādus defektus vai neatbilstību kvalitātes prasībām.
1. Pasūtītājs ir tiesīgs 12 mēnešu laikā Izpildītājam atgriezt atpakaļ nekvalitatīvus oriģinālos izejmateriālus, vai nekvalitatīvas izejmateriālu uzpildes un atjaunošanas, klāt pievienojot izdruku no nekvalitatīvā izejmateriāla. Pēc nekvalitatīvas izejmateriāla atgriešanas, piegādātājam jānodrošina tā nomaiņa 3 darba dienu laikā.
1. Par katru nekvalitatīvo izejmateriālu piegādi, nekvalitatīvo izejmateriālu izdruku vai kādu citu līguma punkta neievērošanu/pārkāpumu, Pasūtītājs raksta sūdzību Izpildītājam. Ja sūdzību skaits pārsniedz 5 (piecas), pasūtītājam tiesības lauzt līgumu.
1. Pretendentam savam piedāvājumam jāpievieno dokumenti (apliecinājumi, sertifikāti vai tml.), kas objektīvi pierāda, ka piedāvātā Prece tiek ražota pēc drukas iekārtu ražotāja pilnvarojuma un atbalsta drukas iekārtu ražotāja sniegtās garantijas.
1. Izpildītājs garantē un nodrošina iekārtu ražotāju oriģinālos lāzerprinteru tonerus un tintes kārtridžus, kuri atbalsta drukas iekārtu ražotāja sniegtās garantijas atbilstoši tehniskajā specifikācijā un izvērstā finanšu piedāvājumā noteiktajiem drukas iekārtu modeļiem. 
1. Izpildītājs garantē un nodrošina, ka Pasūtītājam piegādātā Prece būs augstā kvalitātē, atbilstoša līguma nosacījumiem, kā arī pieņemtajiem standartiem un obligātajām prasībām nekaitīguma un drošības jomā. Izpildītājs garantē un nodrošina, ka kasetnes uzpildīšanā izmantotie materiāli atbildīs visiem pieņemtajiem standartiem, šī nolikuma noteikumiem, tehniskās specifikācijas parametriem, kā arī obligātajām prasībām nekaitīguma un drošības jomā, un nodrošinās visu Pasūtītāja pieprasīto funkciju izpildi. 
1. Izpildītājam savam piedāvājumam jāiesniedz apliecinājums par Preču transportēšanas iepakojumu, kam jānodrošina atjaunotās/uzpildītās kasetnes aizsardzība pret mitrumu un triecienu iedarbību, saskaņā ar tehniskās specifikācijas prasībām.

Tehnisko specifikāciju sagatavoja:
Talsu novada pašvaldības
Informācijas tehnoloģiju nodaļas vadītāja vietnieks Jānis Kārklevalks
20.05.2024.




Iepirkuma “Tintes un toneru kasetņu piegāde, lietotu kasetņu atjaunošana un uzpilde”
identifikācijas Nr. TNP 2024/42, nolikuma


3. pielikums

TEHNISKAIS UN IZVĒRSTS FINANŠU PIEDĀVĀJUMS

ATSEVIŠĶS EXCEL FAILS

4. pielikums
Iepirkuma “Tintes un toneru kasetņu piegāde,
 lietotu kasetņu atjaunošana un uzpilde”, nolikumam

FINANŠU PIEDĀVĀJUMS

	Pasūtītājs
	Talsu novada pašvaldība

	Iepirkuma nosaukums
	Tintes un toneru kasetņu piegāde, lietotu kasetņu atjaunošana un uzpilde

	Pretendenta nosaukums
	

	Reģistrācijas Nr.
	



Esam iepazinušies ar iepirkuma “Tintes un toneru kasetņu piegāde, lietotu kasetņu atjaunošana un uzpilde”, identifikācijas Nr. TNP 2024/42, dokumentāciju un piedāvājam veikt piegādi saskaņā ar iepirkuma nosacījumiem par piedāvājuma cenu:
	Tintes un toneru kasetņu piegāde, lietotu kasetņu atjaunošana un uzpilde

	Kopējā vienu vienību summa EUR bez PVN 
	

	PVN __%
	

	Kopā ar PVN
	



Apliecinām, ka šajā Finanšu piedāvājumā ir ietvertas visas izmaksas, kas saistītas ar Līguma, Tehniskās specifikācijas, kā arī Tehniskā un izvērsta finanšu piedāvājuma pilnīgu un kvalitatīvu izpildi – darbaspēka, transportēšanas izmaksas, valstī noteiktās nodevas un nodokļi (izņemot PVN), pārējās izmaksas (ar peļņu un ar riska faktoriem saistītās izmaksas), u.c.
Apzināmies, ka Pasūtītājs nemaksās nekādus papildus izdevumus, kas nav iekļauti Finanšu piedāvājumā.

	Vārds, uzvārds, amats: 
(Pretendenta pārstāvja vai  pilnvarotās personas)
	

	Paraksts:
	



5. pielikums
Iepirkuma “Tintes un toneru kasetņu piegāde,
 lietotu kasetņu atjaunošana un uzpilde”, nolikumam

PRETENDENTA PIEREDZES SARAKSTS

	Pasūtītājs
	Talsu novada pašvaldība

	Iepirkuma nosaukums
	Tintes un toneru kasetņu piegāde, lietotu kasetņu atjaunošana un uzpilde

	Pretendenta nosaukums
	

	Reģistrācijas Nr.
	



SARAKSTS, KAS APLIECINA PRETENDENTA PIEREDZI PIEGĀDES VEIKŠANĀ
	Nr.
p.k.
	Piegādes nosaukums, adrese, veiktās piegādes raksturojums 
	Pasūtītāja nosaukums, kontaktpersona, tālrunis
	Piegādes kopējais apjoms
(EUR, bez PVN)
	Cita informācija, kura nepieciešama, lai Pasūtītājs varētu izvērtēt norādītās informācijas atbilstību iepirkuma nolikumā noteiktajām prasībām

	1.
	
	
	
	

	…
	
	
	
	




Ar šo uzņemamies pilnu atbildību par pieredzes sarakstā ietverto informāciju, atbilstību nolikuma 3.5. punkta prasībām.

Sniegtā informācija un dati ir patiesi.

	Vārds, uzvārds, amats: 
(Pretendenta pārstāvja vai  pilnvarotās personas)
	

	Paraksts:
	


6. pielikums
Iepirkuma “Tintes un toneru kasetņu piegāde,
 lietotu kasetņu atjaunošana un uzpilde”, nolikumam

	Pasūtītājs
	Talsu novada pašvaldība

	Iepirkuma nosaukums
	Tintes un toneru kasetņu piegāde, lietotu kasetņu atjaunošana un uzpilde

	Pretendenta nosaukums
	

	Reģistrācijas Nr.
	



APAKŠUZŅĒMĒJU UN TO APAKŠUZŅĒMĒJU SARAKSTS

	
Nr.
p.k.
	Apakšuzņēmēja nosaukums, amatpersona un kontaktinformācija
	Veicamā piegādes daļa
	Pretendents balstās uz apakšuzņēmēja iespējām savas kvalifikācijas apliecināšanai
(Jā / Nē)

	
	
	Veicamās piegādes daļas nosaukums
	Vērtība
(EUR) 
	

	1.
	
	
	
	

	2.
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	 Kopā:
	
	



Gadījumā, ja apakšuzņēmējs plāno piesaistīt apakšuzņēmēju, tad papildus šai tabulai norāda šādu informāciju par apakšuzņēmēja apakšuzņēmēju:

apakšuzņēmējs___________________(nosaukums) plāno piesaistīt līguma izpildē apakšuzņēmēju: _______________(nosaukums),(reģistrācijas Nr.).

Apliecinām, ka sniegtās ziņas ir patiesas.

	Vārds, uzvārds, amats: 
(Pretendenta pārstāvja vai  pilnvarotās personas)
	

	Paraksts:
	


[bookmark: _Hlk131061349]7. pielikums
Iepirkuma “Tintes un toneru kasetņu piegāde,
 lietotu kasetņu atjaunošana un uzpilde”, nolikumam

APAKŠUZŅĒMĒJA APLIECINĀJUMS

Ar šo <Apakšuzņēmēja nosaukums vai vārds un uzvārds (ja apakšuzņēmējs ir fiziska persona), reģistrācijas numurs vai personas kods (ja apakšuzņēmējs ir fiziska persona) un adrese> apliecina, ka:

1. piekrīt piedalīties Talsu novada pašvaldības, reģ. nr. 90009113532 (turpmāk – Pasūtītājs) organizētajā iepirkumā “Tintes un toneru kasetņu piegāde, lietotu kasetņu atjaunošana un uzpilde”, identifikācijas Nr. TNP 2024/42, kā <Pretendenta nosaukums, reģistrācijas numurs un adrese> (turpmāk – Pretendents) apakšuzņēmējs;
2. gadījumā, ja ar Pretendentu tiek noslēgts iepirkuma līgums, apņemas:

a) sniegt šādu piegādi:

<īss piegādes apraksts atbilstoši Apakšuzņēmējiem nododamo piegāžu sarakstā norādītajam>;

b) nodot Pretendentam šādus resursus:

<īss Pretendentam nododamo resursu (tehniskā aprīkojuma) apraksts>.

Apakšuzņēmēja statuss:
	☐	Mazais uzņēmums (nodarbinātas mazāk nekā 50 personas un gada apgrozījums un/vai gada bilance kopā nepārsniedz 10 miljonus euro).

	☐	Vidējais uzņēmums (nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro).



	Vārds, uzvārds, amats: 
(Apakšuzņēmēja pārstāvja vai  pilnvarotās personas)
	

	Paraksts:
	









Iepirkuma “Tintes un toneru kasetņu piegāde,
 lietotu kasetņu atjaunošana un uzpilde”, identifikācijas Nr. TNP 2024/42,
nolikuma

8. pielikums

PAKALPOJUMA LĪGUMS (PROJEKTS)

ATSEVIŠĶS WORD FAILS


